
                        GRAD ZAGREB

GRADSKA ČETVRT TREŠNJEVKA - SJEVER

                     Vijeće Mjesnog odbora 

                                Pongračevo

KLASA: 024-08/24-003/331
URBROJ: 251-13-11-16/001-24-3
Zagreb, 12. veljače 2024.



Z A P I S N I K
s  34. sjednice Vijeća Mjesnog odbora Pongračevo, održane 12. veljače 2024. u 17.30 sati, u prostorijama Mjesnog odbora Pongračevo, Opatijski trg 10. 
Prisutni članovi Vijeća: Lana Belinić, Teodor Ostojić, Vedran Đidara, Mila Vlajo, Marijana Horvat, 
Odsutni članovi vijeća: Bruno Orešković, Oto Čaleta
Predsjednica Vijeća Mjesnog odbora Pongračevo Lana Belinić otvara sjednicu i pozdravlja sve prisutne. Utvrđuje da je na sjednici prisutno 5 članova od ukupno 7 članova Vijeća, te konstatira da su ispunjeni svi uvjeti za raspravljanje i odlučivanje.

Predsjednica daje na raspravu prijedlog zapisnika sa 33. sjednice. 

Predsjednica daje na glasovanje zapisnik s 33. sjednice koji je  prihvaćen JEDNOGLASNO.
Predsjednica predlaže sljedeći 

DNEVNI RED
1. Prijedlog zaključka za povremeno korištenje prostora
2. Prijedlog zaključka o uređenju Fallerovog šetališta uz potok Črnomerec 
3. Pitanja, prijedlozi i obavijesti

koji je prihvaćen JEDNOGLASNO.
Ad 1. Prijedlog zaključka za povremeno korištenje prostora

Predsjednica informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 

Vijeće Mjesnog odbora Pongračevo JEDNOGLASNO je donijelo 

Z A K LJ U Č A K

1.KULTURNO UMJETNIČKOM DRUŠTVU „VEDAR OSMIJEH“ iz Zagreba, Trg Slavoljuba Penkale 1, koju zastupa Ivanka Margetić, odobrava se povremeno korištenje prostora u objektu Mjesne samouprave Pongračevo, Zagreb, Opatijski trg 10, korištenje dvorane u prizemlju, u terminu četvrtak u vremenu od 12.00 do 14.00 sati i teče od 1. ožujka 2024. godine do 31. listopada 2024. godine.

2. Prostor iz točke 1. ovog Zaključka, koristiti će KULTURNO UMJETNIČKO DRUŠTVO „VEDAR OSMIJEH“, bez naknade.

3. KULTURNO UMJETNIČKO DRUŠTVO „VEDAR OSMIJEH“ obvezuje se postupati s pažnjom dobrog gospodara u korištenju prostora.

4. O povremenom korištenju prostora iz točke 1. ovog Zaključka, Gradski ured za mjesnu samoupravu, promet, civilnu zaštitu i sigurnost izdati će Odobrenje o korištenju, a u skladu s ovim Zaključkom.

5. Zaključak za povremeno korištenje prostora za KULTURNO UMJETNIČKO DRUŠTVO „VEDAR OSMIJEH“ sa 30. sjednice, ostaje na snazi.

Ad 2. Prijedlog zaključka o uređenju Fallerovog šetališta uz potok Črnomerec 

Predsjednica informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 

Vijeće Mjesnog odbora Pongračevo JEDNOGLASNO je donijelo 

Z A K LJ U Č A K

1. Vijeće Mjesnog odbora Pongračevo traži kompletno uređenje pješačkog nasipa uz potok Črnomerec na području od Zagrebačke avenije do Zagorske ulice.
2. Sastavni dio ovog Zaključka je obrazloženje.
3. Ovaj Zaključak dostavlja se Vijeću Gradske četvrti Trešnjevka – sjever.      

OBRAZLOŽENJE

Zaprimljen je dopis Gradskog ureda za gospodarstvo, ekološku održivost i strategijsko planiranje koji provodi projekt ozelenjivanja sufinanciran od strane Fonda za zaštitu okoliša i energetsku učinkovitost. Osnovni cilj je sadnja 140 stabala + uređenje pješačko biciklističke staze uz potok Črnomerec na potezu od Zagrebačke avenije do Zagorske ulice na sjeveru.

Za navedeni obuhvat su već rađeni neki projekti a sada je u planu revidiranje istoga uz izradu glavnog projekta s troškovnikom.

S obzirom na kompleksnost lokacije planiran je obilazak navedene lokacije kako bi usuglasili odnosno raspravili potencijalne kritične točke (prijelazi-mostovi, prilazi samoj stazi, širina koridora, dijeljeni promet….)

Povodom ovog obilaska su se sastali predsjednici MO Ante Starčević i Pongračevo te vijećnici VGČ Trešnjevka sjever kako bi raspravili o svim zahtjevima koji su nužni na postojećoj stazi.

Prijedlozi uređenja

· popravak ploča na istočnoj strani šetališta sjeverno od Ulice M. Baštijana

· proširenje šetališnih staza uz mogućnost mimoilaženja dječjih/invalidskih kolica

· klupe na mjestima gdje je moguće

· sadnja dodatnog drveća i autohtonog bilja

· uređenje mostova 

· česma s pitkom vodom

· rampe za pristup OSI na za to pogodnim mjestima - prvenstveno rampa s istočne strane Fallerovog šetališta i zapadnoj strani mosta kod Klanječke ulice 

· rekreativni i zabavni sadržaji na mjestima gdje je moguće:  šah u prostoru, kutak za razmjenu knjiga  u odgovarajućim boksevima,  obogaćivanje odgovarajuće flore i faune uz poučne natpise, obilježja na stazama za dječje utrke i igre, i sl.

Ad 3. Pitanja, prijedlozi i obavijesti
Predsjednica informira članove o zaprimljenim upitima putem maila.

Staza uz potok Črnomerec na istočnom potezu od Ulice Matka Baštijana prema sjeveru je sanirana 12.02.2024. godine.

Zeleni otok koji se nalazio na sjevernom dijelu PŠ Pongračevo je izmiješten na lokaciju na raskrižju Ulica Zvjezdane Ladike i Dragojle Jarnević a na traženje MO Pongračevo.

Članovi Vijeća su dogovarali detalje oko organizacije događaja Pongračevo se budi.

· najava iduće sjednice za 25.03.2024. u 17.30 sati

· dežurstvo 28.02.2024. – Vedran Đidara
Budući da nema više pitanja, predsjednica Vijeća zaključuje sjednicu.
Sjednica je završila u 18.30 sati.
                                                                                                                       Predsjednica

                                                                                                               Vijeća Mjesnog odbora

                                                                                                                        Pongračevo
                                                                                                                     Lana Belinić, v. r.
Prilog: izvješće o glasanju

